# Nuorten vapaaehtoisten osaamismerkkien hakemuksen pohja

Osaamismerkkisarja on alun perin kehitetty Osaamiskeskus Kentaurissa. Vuoden 2024 alusta lähtien niitä myöntää Opintokeskus Sivis.

Tätä osaamismerkin pohjaa voi käyttää Open Badge Factoryssä, jos järjestösi haluaa hallinnoida osaamismerkkejä omalla OBF-lisenssillään.

## Ohjeteksti hakemuksen johdannoksi

**Sinulla siis on osaamista? Hae sille tunnustus!**

Ole hyvä ja täytä osaamismerkin hakulomake. Lomakkeen kysymysten avulla kuvaat, mitä osaat. Lomake tulee näkyviin osaamismerkin yhteyteen: täytä siis kentät ajatuksella. Jos haluat, voit pyytää yhdistyksesi tai järjestösi edustajaa täyttämään lomakkeen yhdessä kanssasi.

Hakulomakkeen voi täyttää kokonaan yhdellä istumalla. Lomaketta voi myös täyttää pala kerrallaan ja tallentaa sen välillä luonnoksena. Ota talteen luonnoksen linkki, jolla pääset palaamaan lomakkeelle ja jatkamaan sen täyttämistä.

Kun olet valmis, lähetä lomake arvioitavaksi. Hakulomake luetaan Opintokeskus Siviksessä. Jos hakemus on sellaisenaan valmis hyväksyttäväksi, saat ohjeen osaamismerkin vastaanottamiseen sähköpostiisi noin viikon kuluessa. Jos hakemukseen tarvitaan täydennyksiä, sinuun ollaan yhteydessä sähköpostitse.

## Hakemuslomakkeen kysymykset

Nimi \*

Sähköpostiosoite \*

Missä yhdistyksessä olet toiminut vertaistukijana? \*

Kuinka kauan olet toiminut vertaistukijana? \*

Mitä vertaistukijan tehtäviisi on kuulunut? \*

Mitkä ovat vahvuutesi vertaistukijana? \*
Kerro esimerkiksi, millaista palautetta olet saanut toiminnastasi.

Mitä olet oppinut toimiessasi vertaistukijana? \*
Kerro esimerkiksi tiedoistasi, taidoistasi ja asenteistasi.

Vapaaehtoinen kenttä: Yhdistyksen edustajan kuvaus osaamisesta
Jos haluat, pyydä yhdistyksen tai järjestön edustajaa kirjoittamaan tähän lyhyen kuvauksen osaamisestasi ja vahvuuksistasi. Mainitse kentässä myös kuvauksen kirjoittajan nimi ja rooli/asema yhdistyksessä.

Vapaaehtoinen kenttä: Lisää liite
Lisää liite, jossa näytät osaamistasi. Voit myös lisätä liitteitä myöhemmin sen jälkeen, kun olet ottanut osaamismerkin vastaan. Liite voi olla esimerkiksi videotallenne, valokuva, tiedote, suositus tai jokin muu dokumentti.